CELEX: 62010TN0087
Language: sk
Date: 2010-02-23 00:00:00
Title: Vec T-87/10: Žaloba podaná 23. februára 2010 — Chestnut Medical Technologies/ÚHVT — (PIPELINE)

17.4.2010   
            
            
               SK
            
            
               Úradný vestník Európskej únie
            
            
               C 100/67
            
         Žaloba podaná 23. februára 2010 — Chestnut Medical Technologies/ÚHVT — (PIPELINE)
   (Vec T-87/10)
   2010/C 100/98
   Jazyk konania: angličtina
   
      Účastníci konania
   
   
      Žalobkyňa: Chestnut Medical Technologies, Inc. (Menlo Park, Spojené štáty americké) (v zastúpení: R. Kunz-Hallstein, H. Kunz-Hallstein, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy žalobkyne
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 10. decembra 2009 vo veci R 968/2009-2 a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovaná ochranná známka Spoločenstva: slovná ochranná známka „PIPELINE“ pre tovary v triede 10.
   
      Rozhodnutie prieskumového pracovníka: zamietnutie prihlášky ochrannej známky Spoločenstva.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. c) nariadenia Rady č. 207/2009, keď odvolací senát nesprávne posúdil, že dotknutá ochranná známka Spoločenstva je opisná; porušenie článku 75 nariadenia Rady č. 207/2009, keď odvolací senát neprihliadol na tvrdenia žalobkyne a v dôsledku toho porušil povinnosť odôvodnenia.